ПАЗИТЕЛИТЕ НА АРКТИКА
Някъде там в Арктика има едно градче, наречено Тайгоград.
Отдалечено кътче, забравено от времето, където всеки познава всекиго.
Това съм аз. Точно тук.
Казвам се Суифти и съм арктически лисугер.
Видът ми е така еволюирал, че да се слива с околната среда.
Виждате ли? Ето отново.
Чудите се защо съм изцяло бял?
Нека просто кажем, че родителите ми са малко старомодни.
Според тях да си невидим означава да си в безопасност.
Извън погледа, извън опасността. Това е девизът на лисугерите.
За мен обаче, да си невидим... - Здравейте г-н Вол!
... означаваше да си просто...
...невидим.
А това е последното, което би искало едно дете.
Аз исках просто да ме забелязват.
Както тези момчета. Супер кучетата!
Дюк, Дакота и Дъсти. Най-известните в Тайгоград.
И естествено най-забележимите.
Те винаги бяха в светлината на прожекторите.
Съжалявам!
Ще го оправя.
Секунда само.
Готово!
Благодаря ти!
Доставките на Супер кучетата винаги са били повод за радост.
Чрез писмата и колетите, които носят, те са връзката ни с останалия свят.
А за такъв изолиран град като нашия, това наистина означаваше много.
Здравейте, граждани! Арктическа сила! - Да!
Арктическа сила!
Толкова е яко! - Благодаря, страхотно е!
Благодаря ви!
Извинете!
Здравей, мъниче! Какво мога да направя за теб?
Има ли нещо за него?
Извинявай приятелче, почти не те видях. Нека проверим.
Боя се, че няма нищо.
Момент, как се казваш? - Суифти.
Суипи? - Суифти.
Заповядай, Шифти!
Помнете деца! Винаги давайте най-доброто от себе си!
Арктическа сила! - Арктическа сила!
На това казвам, да бъдеш забелязан.
Детство.
Топли спомени за студени дни.
След като Джейд замина да учи, аз се насочих към мечтаната работа.
Да, това съм аз.
Няколко години по-късно. Светещи очи, пухкава опашка.
Най-накрая бях нает като стажант в АСБД.
Не бързай толкова! Лисугерът отива там.
Ей ти! Добре дошъл в джунглата! - Благодаря, предполагам!
На път бях да сбъдна мечтата си да стана Супер куче.
Скоро щях да изпъквам пред останалите и всички щяха да ме разпознават.
Добре де, може би не чак толкова скоро.
3 години по-късно (21 кучешки години)
Какво е това?
Служител на годината?
И боровинков пай в моя чест?
Нямаше нужда.
Добро утро, Тайгоград! Това съм аз - Насти Нарвалът!
Днес времето ще е приятно топло с рекордната температура от 1 градус!
Сваляйте дебелите кожуси и вадете летните якета!
Учени от целия свят се опитват да разберат на какво се дължи
рязкото покачване на температурите през последните години.
Изведнъж отвън е горещо като в тиган и никой не знае защо.
Това бяха лошите новини. Сега преминаваме към добрите.
Днес Дюк навършва 25 години в АСБД.
Специален поздрав за любимото ни носещо писма куче!
Тази песен е специално за теб, здравеняко!
Кой сега е добро момче? Кой ще бъде Супер куче?
Точна така, ти. Точно ти, Супер куче!
Това си ти... Супер куче!
Хайде, хайде...
Да!
Не!
Отваряй, Пиби!
Пиби!
Какво по...
Какво е това?
Суифти, какво правиш тук толкова рано?
Изгубил съм килограма. - Какъв килограм?
Килограмът, който ми трябва, за да достигна минимума да бъда Супер куче.
Не можеш да се бориш с метаболизма си.
Мога и ще го направя. Трябва да дам най-доброто от себе си.
Суифти, казвал съм ти го много пъти.
Супер кучета стават само кучета, а ти не си такова.
Ти си малко лисугерче, което не може да тегли огромна шейна с колети на нея.
Слушаш ли ме изобщо? - Да, разбира се!
Хайде, приятел! Трябва да си върна килограма.
Може би трябва да се задоволиш с това, което имаш.
Суифти?
Ами ако счупиш крак докато теглиш тази шейна?
Ако изпаднеш в хипотермия?
Може да пропаднеш в някоя пропаст и да трябва да се самоизядеш.
Поне ще ме запомнят с това.
В момента съм известен само с това, че не съм известен.
Като онзи другия. - Кой другия?
Именно.
Звънецът за работа.
Какво ще правим? Трябва да ходим цяла вечност докато стигнем.
Защо трябва да ходим?
Дай ми секунда и само гледай.
Просто си взимах вана.
Луд ли си? - Луд като лисица.
Хубаво е да поемаш рискове от време на време.
Това не ми харесва!
Дръж се! Аз ще управлявам! - Намали!
Не мога да намаля във въздуха. - Мисля, че и аз ще загубя килограм.
Наслаждавай се, Пиби.
Прекалено бързо е! Внимавай!
Ще умрем! - Ще умрем!
Мислиш ли, че Джейд би излязла с мен? - Сега ли намери да говорим за това?
Тя се прибра преди година, а ти още не си я поканил.
Година ли? Нали знаеш - хубавите неща стават бавно.
Извинете!
Пазете се!
Внимавай!
- Суифти, какво става? - Здрасти, Джейд! Как си?
Извинявай!
Видя ли? Казах ти, че ще успеем.
Ще е добре Магда да не вижда това. - Магда вижда всичко.
Пиби - обратно на работа! Суифти, чакам те в кабинета ми.
Ти пък какво гледаш?
Подходящ ли съм? - Доста.
Доста... подходящ?
По-подходящ от миналата година, но не колкото беше по-миналата.
И тази година няма да бъдеш повишен.
Връщай се на работа.
Магда, наистина много се постарах.
Това не е честно. - Животът не е честен.
Честно ли е да работя с остаряло оборудване и посредствени служители?
Честно ли е мъжът ми да избяга с 10 години по-млад женски лос? Не!
Вярвам, че вината за това не е моя.
Това земетресение ли беше?
Не сменяй темата.
Знам, че мечтаеш да си Супер куче, но ти не си куче.
Ти си просто лисица. - Защо винаги казваш просто лисица?
Не може ли да съм една лисица? Просто лисица звучи някак...
Какво ще кажеш за една малка пратка? - Не!
Нещата тук са на много високо ниво.
Да не съм те чула. - Нищо не съм казал.
Добре съм.
Как мина? - Обнадеждаващо, доста обнадеждаващо.
Хайде момчета, време е за работа.
Арктическа сила! - Арктическа сила!
Усмихнете се широко.
Точно така.
Три, две, едно. Усмивки!
Арктическа сила!
Кълна се, и аз ще съм с тях един ден.
Не и докато аз съм тук. Обратно на работа!
Първият е готов.
Вторият е готов.
Ето го и третия.
Не знам колко още ще издържа така.
Трябва просто да се научиш как да бъдеш щастлив.
Виж Леми например, той е щастлив през цялото време.
Като за начало, пробвай с това.
Пък и никога не знаеш какво те очаква. - Нас например ни очаква Джейд.
Да, да. Чакай, какво?
Не може да ме вижда така.
Какво да правя? - Бъди себе си.
Леми, помогни ми!
Забрави.
Пиби, Леми, здравейте!
Къде е Суифти?
Здрасти, Джейд! Дай ми минутка.
Съжалявам, Насти! Нямам време за интервю по радиото утре сутрин.
Знам, че феновете искат да ме чуят, но ще трябва да се наредят на опашка.
Щом казвам, че нямам време, значи наистина нямам време.
Толкова си известен, че дори не се налага да включиш телефона?
Трябва да затварям. Как си, Джейд?
Това моята кафе машина ли е? - Да.
Подсилих резервоара за водата и добавих хидравлична преса и нов филтър.
Благодаря ти! Все още прави кафе, нали?
Разбира се, че все още прави кафе.
Кажете ми, че не съм закъсняла да изпратя пратката.
Съжалявам, Джейд. Пиленцето вече напусна гнездото.
Тази пратка трябваше да бъде изпратена днес.
Щях да успея, ако някой не ме беше затрупал със сняг.
Случват се и такива неща.
Леми, можеш ли да полетиш и да видиш до къде са стигнали?
Да полетя? Няма начин. Леми това не го може.
Леми не може да лети.
Нали си албатрос? Албатросите са перфектни летци.
Първо, аз съм кралски албатрос. Второ, какви са тези предразсъдъци?
Не това ми е работата.
Аз мога да го доставя. - Защо, да не си станал Супер куче?
Почти, все още се подготвям, но се очаква скоро да заместя Дюк.
В момента говориш със следващото куче водач на АСБД, нали така, Пиби?
Кажи й. - Ами...
Все още не е официално.
Виждаш ли? Той е наясно.
Ще гръмне!
Жива съм!
Проклетата сортираща машина. Аз ще се погрижа.
Само моля те, много внимавай с тази пратка.
Нямаш грижи, нали това ми е работата.
Пратката ти е в сигурни ръце.
Леми, покажи ми къде Магда държи старите шейни.
Мога да се справя, нали? - Няма начин да се справиш.
Обратна психология, харесва ми.
Никак не изглежда добре? - Какви ги дрънкаш, перфектна е.
Никога не съм виждал толкова гладка и лъскава ръжда.
Ако Магда разбере за това, направо ще те унищожи.
Просто ме прикривайте. Ще се върна преди да се е усетила.
Да!
Имам пратка, имам шейна, да вървим!
Трябва ли ми още нещо? - Освен ваксина против тетанус, това.
Разбира се, за автографи. - Не, за подписите на клиентите.
Това също, разбира се.
Знаеш ли какво правиш, Суифти? - Какво толкова може да стане?
Първата ми доставка е посред нищото. Много ти благодаря, Джейд.
Не можеше ли да е на няколко пресечки? Не, разбира се.
Кой е? - Арктическа служба за бързи доставки.
Имам пратка за г-н Око Пант. - Оставете я отпред.
Съжалявам, но трябва да се подпишете. - Странно, друг път не се е налагало.
Такава е процедурата. - От кога?
Откакто са измислени процедурите, сър.
Моля? - Мога да почакам.
Мога да чакам доста дълго. Мога да изчакам докато се приберат кравите.
Мога да изчакам да се приберат магаретата, прасетата, костенурките.
Чакай малко, костенурките прибират ли се изобщо? Нали си имат черупка.
Те винаги са си вкъщи. - Мили боже, стига толкова!
Здравейте, аз съм тъпоклюна кайра и ще подпиша колета, благодаря.
Добре. Заповядайте, госпожо.
Или господине? Предполагам няма значение.
Подай ми го. Ето тук. Не, тук.
Замалко. Почти успях.
Ето го и г-н Процедура. Къде трябва да подпиша?
Ето тук, г-н Око Пант.
Вижте ги тези сладурчета! Обожавам кайрите.
Какво правите с тях? - Някой май задава много въпроси.
Нямаше ли една притча как любопитството убило котката?
В такъв случай, добре е, че аз съм Супер куче.
Ти ли? Ти си просто лисица!
Отново това "просто лисица".
Нямам време за разговори, господине. Задълженията ми ме чакат.
Супер куче! Много ви благодаря!
Тези Супер кучета стават проблем. Трябва да направим нещо по въпроса.
Джейд!
Суифти. - Да, здрасти!
Дойдох да те уведомя, че пратката ти е доставена.
Без грешки, забавяния, митници - нищо. Беше малко далеч, но няма проблем.
Добре де, доста далеч си беше. - Впечатлена съм.
Справи се с доставката не по-зле от другите.
Предполагам имаш право, г-жо Околосветски пътешественик.
Била си почти навсякъде. - Не точно навсякъде.
Затова казах почти навсякъде.
Как изглежда големият широк свят? - Голям и широк.
Също така горещ. Много горещ. Липсва ми арктическия въздух.
Затова ли се върна?
Това също. Все пак това е домът ми. Разбира се, беше забавно.
Наистина обиколих много училища за инженери и много екзотични страни.
Но с течение на времето все повече...
Все повече си мислех за дома.
И тогава го осъзнах. Сърцето ми си оставаше тук, в Тайгоград.
Все пак е било вълнуващо, нали?
Това означава "Да, много беше вълнуващо." на испански.
Това е на френски. - Разбира се, знам това.
Просто реших да го кажа. Все пак знам доста езици.
Какво правиш с това? - Тъкмо приключих с градския снегорин.
Добавих му три степени на мощност, хидростатично окачване
и увеличих въртящия момент на 56 нютонметра.
56 нютонметра! Това са много метри.
Мислила ли си да сложиш огнени стикери? Би било доста... горещо.
Ще помисля за това.
Добре, аз ще вървя преди да съм казал още нещо.
Добре. До скоро.
Суифти? - Да.
Благодаря ти, че достави пратката. - Няма проблем.
За теб винаги, Джейд.
Джейд, мислех си дали искаш да излезем някой път?
Хайде, Суифти! Можеш!
Джейд!
Ехо! Джейд!
Добре изглеждаш, Суифти.
Ще откача вече!
Пиби!
Къде се губиш толкова време? - Трябваше да ме видиш. Беше велико.
Мятах пратки на всички страни. После казах "Подпишете тук.".
А той каза "Благодаря!" и аз отговорих "Няма защо, г-н Око Пант.".
Имаше също и кайри, много кайри. - Суифти, къде беше?
Навън. - Навън, доставяйки пратки?
Не точно. По-скоро пратка, една пратка.
Лъжеш! - Гледам да сме точни, все пак...
Важно е да сме точни, нали? Кой ме издаде?
Не знаех, че е тайна.
Нали каза, че са те повишили в Супер куче и също, че...
Каза също, че ще заместиш Дюк.
Леми, какви ги дрънкаш?
Това беше! Щом лисугерът може да лъже всички, че е повишен,
той никога няма да бъде повишен докато Магда е тук.
Никога! На лисугера е забранено да участва в служебни задачи на АСБД.
Забранено? Наистина?
Ти пък какво гледаш?
Знам какво ти е, приятел.
Не знам за вас, но аз нямам търпение да се наспя.
Аз също. Не е за вярване как Суифти открадна онази стара шейна днес.
Това момче няма и идея какво означава работата ни.
Оставете го да помечтае. На никого не е навредил.
Виж ти, какво си имаме тук?
Здравей, мъниче! - Изгуби ли се?
Искаш ли да се обадим на...
... мама?
Добро утро, Тайгоград! Отново сте с мен - Насти Нарвалът!
Навън става все по-горещо и никой няма идея защо.
Така че обличайте банските и грабвайте по една Пина Колада!
Време е за едно плажно парти.
Няма подател. Да видим.
Що за пратка е това? - Специална!
Пуснете ме!
Какво става? - Тук въпросите ги задаваме ние.
Как ще обясниш това?
Това е перо. - Перо на кайра може би?
Възможно е да е на кайрите, работещи за онзи морж.
Имате ли някакви очила? - Морж? Записвай, това е нова следа.
Изглежда потайните злодеи най-накрая излизат на бял свят.
Потайни злодеи? - Да, зли неща се случват в Арктика.
Откакто се появиха кайрите започна да се затопля.
Виждал съм ги само когато им доставях пратката.
Той знае къде живеят!
Дали казва истината, или е един от тях?
Защо ще ни казва местоположението им, ако е един от тях?
Вярно. - Официално вече си един от нас.
Започни с ритуала по приемане в групата!
Това пък за какво беше? - Това е ритуалът по приемането.
Да знаете, това е отвратителен ритуал. - Добре дошъл в отбора, лисичке.
Вече си част от "Съпротивата"!
Аз съм Берта, а това е партньорът ми Леополд. Ние разкриваме мистерии.
Радваме се да се запознаем, г-н... - Суифти.
Суифти! Време е да получиш първата си задача.
Виждаш ли?
Странно. Какво ли се случва? - И ние това се питаме.
Разбери какво става там долу.
Добре, веднага се заемам.
Истината е една и се крие някъде там.
От теб очакваме да разбереш каква е. - Няма проблем! Да живее "Съпротивата"!
Унищожавай, унищожавай!
Този е доста странен. - Така е.
Какво става? Днес не сме получавали лекарствата си.
Днес няма да има доставка. - Как така няма да има доставка?
Как ще кажа на доктора?
Суифти, какво правиш тук?
Какво става? - Супер кучетата. Напуснали са.
Как така са напуснали? - Напуснали, махнали, избягали. Виж!
"Съжаляваме, г-жо Лос. Напускаме."
Без Супер кучета няма доставки. Без доставки няма АСБД.
Какво ще прави Магда сега?
Освен това Магда не лос, Магда северен елен!
Нали не мислиш да...
Точно това мислиш.
Мразя, когато мисли.
Магда, цял живот чакам този момент и сега няма как да ми откажеш.
Сега ще взема една шейна и ще изляза да разнасям пратки.
Защо ли? Защото винаги трябва да даваме най-доброто от себе си.
Стъпих в мастилото и направих стъпки по цялото бюро, нали?
Това не променя факта, че днес аз ще изляза да разнасям пратки!
Хубаво. Само разкарай мръсните си лапи от бюрото ми.
Да! Магда, това е най-разумното решение, което някога си вземала.
Суифти? - Да!
Магда нарушава правилата само веднъж. Ако лисугерът се издъни, дори веднъж,
ако само една химикалка изчезне от офиса, това ще е краят!
Никога повече няма да се върнеш тук. - Спокойно, Магда! Няма да съжаляваш!
Химикалката ти е в безопасност с мен.
Химикалката е невредима.
Магда вече съжалява.
Слушайте, всички! Супер кучето е готово за работа.
Наистина ли? - Наистина, Пиби.
Всички ли са тук? Слушайте сега!
Отваряйте вратите, време е за работа. Дори репетирах усмивката си. Как е?
Флойд.
Вратата, ако обичаш. Супер кучето е готово.
Усмивката също е готова.
Готов съм. Да вървим! Закачи ме, Пиби!
Искаш ли да ти помогна с тегленето? - В никакъв случай!
Ако ти стане лошо или те заболи крака, остави шейната и се прибери.
Спокойно, разтягах се. Дюк би ли постъпил така?
Разбира се, че не. Мечтата ми ще се сбъдне след 3, 2, 1...
Абракадабра.
Суифти? - 98, 99, 100.
Това ми е трета серия. - Да не би Магда да размисли?
Да кажем, че взе най-доброто решение.
Наистина е хубаво да си повече от просто лисица.
Аз съм просто лисица. - Да, не, ти си лисица.
Това звучи странно. Ти си страхотна.
Всички се удивляват как се справяш с машините и дрънкулките и с всичко.
Машини и дрънкулки?
Имаш ли нещо за доставяне?
Вярно ли е всичко това? Не се шегуваш?
Изобщо. На сто процента сериозен съм. Супер-дупер куче на вашите услуги.
Сигурно много се вълнуваш, че говориш с мен. Спокойно, ще свикнеш.
Заповядай. Тази е дори по-важна от предходната.
Всички твои пратки са важни за мен, Джейд.
Може ли да те питам нещо? - Разбира се.
Искаш ли да...
... получиш 4 процента отстъпка за следващата пратка?
Защо не.
Веднъж тръгна ли, другото е лесно. Да не би да сме под наклон тук?
Дано се върне цял. - Дано не се нарани с тази шейна.
Някой ще ми обясни ли защо тези бобри имат италиански акцент?
Заповядайте.
Не могат ли да правят по-малки шейни?
Кой ви каза да отвличате Супер кучетата?
Как смеете да действате без мое разрешение?
Вече не може да ги пуснем, след като са разбрали за плана ни, нали?
Знаят твърде много!
Сега кой ще ми доставя пратките от Джейд, глупаци такива?
Ето го отново любимият ми доставчик. - Да, сър. Отново имам пратка за вас.
Идваш в точния момент. - Щом казвате. Само подпишете тук.
Колко кайри имате вътре?
Не смятам да обсъждам детайлите на пъкления си план с теб.
Какъв пъклен план?
Пъклен ли казах? Имах предвид невероятен.
Ще отворим ново кабаре, където ще танцуват само кайри.
Почакай да видиш колекцията ни от шапки за плуване.
Шапки за плуване? Мислех, че няма да споделяте детайли.
Погледни натам.
Чакай! Химикалката ми още е в теб. - Не е вярно.
Сега се махай.
Да?
Прощавайте, но изглежда има още една пратка за вас.
Добре, почакай.
Идете да вземете пратката!
За кабаре, това е малко прекалено.
В какво си се забъркала, Джейд?
Време е за събрание, кайри! Побързайте и докарайте перата си тук.
Какво по...
След като привършим с изследването на ядрото и копаенето извън града,
ще нападнем от север като студен циклон.
Ще атакуваме с пълна сила тези нищо не подозиращи глупаци.
С помощта на машината ни ще пробием дупка в центъра на града.
Да! - Имате ли въпроси?
Това не може да е истина... Довиждане.
Пиби!
Пратката! Посред нищото! Шапки за плуване! Кайри!
Поздравления за първата доставка, Суифти! Само напред!
Там се случва нещо странно, казвам ти.
Задръж си мисълта, трябва да ти покажа нещо.
Изненада!
Какво? - Супер кучето се завърна.
Трябва да ме изслушате! - Това е нашето момче.
Джейд, трябва да поговорим.
Ти си човече! Само така!
Суифти.
Как се чувства нашият герой? - Трябва да знаеш, че... Какво?
Герой? - Разбира се!
Честно казано, мислех, че ще изгубиш пратките в океана, но ти успя.
Благодаря! - Дори се връщаш с химикала.
Задръж го. Заслужи си го.
Хайде, да танцуваме!
Поздравления, Суифти!
Чухте ли? Аз съм герой. Даже си имам химикал.
Суифти?
Нали искаше да говорим? - Да, но феновете не могат да чакат.
Дай ми минутка.
Не ви чувам!
Заповядай! Сега се връщам.
Джейд, почакай! - Дойде ли и моят ред?
Исках да те питам за онези пратки. - Това ли е най-важното?
Да, тоест не! Нещо става там.
Суифти, откакто се върнах се държиш като такъв, какъвто не си.
Какво лошо има да бъдеш себе си? - Стига, Джейд.
Аз съм Супер куче. Мечтата ми се сбъдна. Какво лошо има в това?
Разбирам.
Радвам се, че най-накрая постигна това, което искаше.
Джейд! Стига де, Джейд!
Обратно на купона, Суифти! Ти си нашата звезда.
Това е твоето парти, братле. Наслаждавай му се!
Да избухнем!
Има ли някой там?
Как попадна тук, сладурче?
Здравей, Тайгоград! Навън отново е като в тиган с рекордните 5 градуса.
Трябва да призная, това е най-приятната жега, която съм виждал.
Специален поздрав и за най-новото Супер куче - Суифти.
Най-накрая някой да замести онзи стар и тромав Дюк.
Може би най-накрая пратките ще започнат да пристигат навреме.
Някой виждал ли е себеуважението ми?
Ето го и него. Хайде, време е за работа.
Нямам търпение. Загрях и съм готов да дам най-доброто от себе си.
Не се обиждай, но изглеждаш ужасно.
Пиеш ли достатъчно течности? Изследвал ли си се скоро?
Дай ми минутка почивка, Пиби! - Без оправдания! Хайде!
Искаш ли да тичаме до службата?
Според теб какво предизвиква това затопляне напоследък?
Не знам, но го обожавам!
Суифти е върхът!
Може ли един автограф? - Разбира се. Заповядай!
Благодаря! Супер!
Не се ли тревожиш? - Да се тревожа ли?
Дори се записах на гореща йога днес следобед. Нямам търпение!
Ами земетресенията?
Като доставях пратката на Джейд видях нещо странно.
Десет обиколки на фонтана, хайде!
Там има огромна крепост посред нищото, Пиби!
Обичаме те, Суифти! - Може ли един автограф?
Добре, добре. Заповядай! - Може ли и снимка?
Добре, това беше! Стига толкова!
Суифти! Съжалявам, деца.
Какво става, Супер куче? - Не съм Супер куче. Не го заслужавам.
Разбира се, че го заслужаваш. Работи усърдно.
Всичко се случи само защото другите изчезнаха.
Не са изчезнали. Те напуснаха. - Работата е там, че не вярвам в това.
Как така? - Нещо странно се случва, Пиби.
Слушам те.
Има един морж с изкуствени крака и британски акцент.
Знам, че е странно, но има и още.
Имат си и тайно скривалище, пълно с малки, сладки, но зли кайри,
които имат огромна машина, което според мен има връзка с жегата.
Видях и кучешки впряг в една кофа, което ме навежда на мисълта,
че Супер кучетата са били отвлечени.
Има и едни роботи, които изстрелват упойващ газ. Лудост е!
Звуча сякаш съм луд, нали? - Със сигурност.
А сега? Звуча ли като луд?
Трябва да ми повярваш. Защо не ми вярваш?
Защото винаги изопачаваш истината, за да ти обърнат внимание.
Честно казано ми писна.
Няма нужда да лъжеш, за да ме впечатлиш. Да ти приличам на Джейд?
Слушаш ли ме изобщо? - Да! Не! Забравих да кажа за Джейд.
Използват я, за да им построи машината.
Кой я използва? - Моржът.
Този с изкуствените крака ли? - Да!
Мисля, че трябва да отидеш до лекаря. - Не!
Страх ме е от него. Съжалявам, Пиби.
Трябва само да ми помогнеш... - Все трябва да ти помагам с нещо.
Сега обаче трябва да отида на работа. И без това дори не ме слушаш.
Никога не ме слушаш.
Затворено поради наводнение?
Леми, започвай да чистиш! - Веднага се заемам.
Кой е сложил тази стена тук?
Навсякъде има вода.
Джейд трябва оправи машини. Обадила се, но тя не вдигнала.
Сега ще я повикам.
Каква добра лисичка. Леми, парцалът е за чистене, не за ядене.
Джейд? Тук ли си?
Ехо?
Скъпа Джейд,
машината е почти готова. Както се разбрахме, ще я видиш като я завършим.
Бъди сигурна, че името ти ще остане в историята
заедно с имената на най-великите инженери.
Без твоите части, нищо от това нямаше да бъде възможно.
ОФМ. Най-добрият инженер на света.
Кайри!
Знаех си! Кой би ми повярвал?
Агент Суифти. Той се върна.
Имаш ли информация? - Информация, новини, клюки.
Хайде, говори!
Искаш да кажеш, че моржът и кайрите са отвлекли Супер кучетата?
Също и Джейд, която му е помагала с части за машината.
Точно така. - Агент Суифти!
Вече си един от нас и е време да повдигнем завесата.
Това са всички подозрителни събития откакто се появиха кайрите.
Знаехме, че нещо става, но не можехме да намерим връзката.
Чакайте малко! Какво е това?
Виждал съм го и преди.
Моржът има същата карта, само че на неговата има голям Х над Тайгоград.
Показва къде са копали досега. - За какво копаят?
За газа! - Бипалидиев Арадитов Дипсодиев газ.
БАД. Лош газ.
Много лош газ. - Непознат на човечеството.
Отричан от обществото. - Праисторически.
Мутирал. - Горещ и невероятно вонящ.
Достигне ли атмосферата ще предизвика глобално затопляне
и ще разтопи ледовете на Арктика за минути.
Значи кайрите са предизвиквали земетресенията с копаенето си
за да освободят газа и да затоплят атмосферата.
Сигурно има много газ точно под Тайгоград.
И за да го достигнат са си построили огромен свредел.
Това е истината.
Трябва да направим нещо.
Може да отидем до лагера им и да видим какво ще открием там.
Далеч е. Ти как мислиш, агент Суифти?
Да живее "Съпротивата"!
Нали вече ме приехте? - Това е и тайното ръкостискане.
Започвам наистина да мразя тази групичка.
Ето ги и тях. Истината е пред очите ти.
Пипнах те!
Хайде, Бьорн, включвай машината!
Давай! Хайде де!
Ще се наслаждавам на гледката, скрит зад тази...
... купчинка. - Не мога да гледам!
Газ!
Каква е тази воня? Сякаш планетата се изака.
Може да не са ни видели.
Май ни видяха.
Бягайте!
Какво?
Добро утро, г-жо Джейд!
Съжалявам за лошото гостоприемство.
Определено не подхожда на най-добрия инженер на север от екватора.
Кой си ти? - Кой съм аз ли?
Ще оставя моя биограф, Андърс, да те просветли.
Андърс.
Сигурно ме знаеш като ОФМ, най-добрия инженер на света.
Ти ли си този, за когото работих през цялото време?
Точно така, за което съм ти много благодарен.
Само че малко изоставаме с графика, а и в последно време доставките
не са достатъчно надеждни. Затова реших да работиш от тук.
Вие ме отвлякохте!
Нека го наречем изненадващо преместване. Изненада!
Както ти обещах, ще ти покажа какво построихме когато е готово.
За това, обаче, ми трябва една последна част.
Трябва да създадеш контролния панел.
Времето ни изтича.
Също така искам основния бутон да е в пурпурен цвят.
Можеш ли да го направиш? Пурпурен бутон?
Захващай се за работа, миличка!
Ще си получиш контролния панел.
Даже и нещо повече.
Успяхме! - Време е да кажем на всички.
Излизайте!
Събудете се! Трябва да ви съобщя нещо.
Ставайте всички и излизайте!
Суифти, къде се губиш? - И къде е Джейд?
Скоро всичко ще ви се изясни. Първо, искам да ви представя моите другари.
"Съпротивата"! - Здравейте на всички!
Слушайте сега! - Слушаме.
Спри да правиш това. - Те копаят из целия Северен полюс.
Кои те? - Кайрите!
Какви кайри? - Тези от снимката. Погледнете!
Ще използват газа, за да разтопят ледовете.
Лошият газ под Тайгоград. - Лош газ. Това ми харесва.
Ами Джейд? - Тя е с тях.
Кои са тези тях? - Тях. Онези другите.
Лош газ! - Кои са другите?
"Другите" е моржът. - Чакай малко! Какъв морж?
Този морж.
Мислех, че Пол е моржът.
Магда познава Ото фон Морж твърде добре.
Много отдавна, преди вие да работите за АСБД, Ото беше назначен тук.
Преди това живеел в океана, обсебен от идеята за слава и величие.
Мислел се за гений, а бил просто смахнат.
Години наред той предлагал своите шантави идеи.
Накрая го изгонили.
Гняв се надигал в сърцето на Морж.
Обида, жажда за мъст.
Докато един ден Морж не намерил АСБД.
Магда го приела.
И той започнал с идеите. Толкова много идеи.
Предлагаше иновации, модификации. Никога не свършваха, също като пощата.
Първоначално бяха добри.
Улесняваха процеса.
Магда го повишила. Но тогава му хрумна онази идея за системата от тръби,
която да се захранва от някакъв странен газ.
Идеята беше брилянтна и щеше изцяло да промени света на доставките.
Но газът беше твърде опасен.
Ако нещо се объркаше, последствията щяха да са катастрофални.
Морж побеснял.
Магда го уволнила същия ден.
Не се обвинявай, Магда, той е бил лудият.
Сега обаче трябва да го спрем.
Лисугер познава скривалището на Морж най-добре.
Лисугер трябва да води. - Да води?
Мислиш ли, че ще мога да... - Магда знае, че лисугер може.
Съграждани, ако не спрем моржа, Арктика ще се разтопи
и Тайгоград ще потъне в океана.
Трябва да сме заедно, да сме силни! Да им покажем на какво сме способни!
Как е, Леми? А сега кой е с мен?
Магда е с теб.
Да живее "Съпротивата"! - Аз също съм вътре.
Да живее "Съпротивата"! Да живее и съпротивлението!
Пиби? - Това е толкова откачено, Суифти.
Наистина е така.
Но знаеш, че винаги съм те подкрепял. Брой ме и мен.
Благодаря ти, Пиби! - А как ще стигнем до там?
Ще минем директно през входната врата. - А след това?
Точно до вратата има роботи с упойващ газ.
Че къде другаде може да ги сложи? - Именно! Всеки ще вземе по един.
Ще ги обгазим, те ще заспят, Леополд и Берта ще отворят хангара,
където ще намерим Джейд, Дюк и останалите. Спасяваме ги.
След това довършваме лошите. Бам, бам! Ето ти справедливост.
Прекрасно. - Какво би могло да се обърка?
Пригответе се!
Добре де, това не беше по план. Всички ли са добре?
Да. - Горе-долу.
Не сме добре. Затворени сме в клетка.
Дюк, Дакота, Дъсти!
И вас ли хванаха? - Това е страхотно!
Нямам предвид това, че сме затворени, но пък сме всички заедно.
Сега може да избягаме, нали така? - Да избягаме ли?
Виж, приятелче, няма как да победим тези злодеи.
Нямаме никакви шансове. - Как така?
Вие сте Супер кучетата! Героите на Тайгоград!
Герои ли? Ние сме просто едни уморени кучета, които искат да се пенсионират
някъде на топло. - И ако може да има плаж.
И от онези кокосови орехи с питиетата в тях.
Какво стана с онова "Винаги давайте най-доброто от себе си!"?
Вие децата ни надценявате твърде много.
Истината е...
Ние сме просто разносвачи на пратки.
Не. - Всичко приключи, хлапе.
Няма какво да се направи.
Джейд.
Готов е.
Направих каквото искаше. Сега ме освободи.
Честно казано имам други планове за теб.
Първо, искам да ти покажа какво ни помогна да построим.
Свредел? - Гигантски свредел!
С негова помощ ще проникнем на 13 км. дълбочина в сърцето на Тайгоград
и ще освободим огромно количество древен, вонящ...
... газ, който ще разтопи ледовете на Арктика.
Но защо? - Още от дете, аз се опитвам
да направя света едно по-добро място използвайки гениалния ми ум.
Но светът отхвърляше тази възможност отново и отново.
Сега е време да му го върна.
Арктика ще падне, а заедно с нея и светът като цяло.
Тогава всички ще дотичат за помощ при мен.
Да видим дали и сега ще ме отхвърлят.
Ако си толкова гениален, защо трябваше аз да създам контролния ти панел?
Имах големи очаквания за теб, скъпа.
Щях да те удостоя с честта да бъдеш мой ученик.
Излиза обаче, че си същата като останалите.
Ти обаче направи своя избор.
Кой бутон беше? Всичките изглеждат толкова еднакви. Като кайрите са.
Ето го!
Джейд!
Суифти, Пиби, Леми? Какво правите тук?
Дойдохме да те спасим и да спрем моржа.
Не се получи особено. Ти добре ли си?
Не й вярвай, Суифти! Тя работи за него, не помниш ли?
Не знаех какво строя, честно.
Къде беше през всичките тези години? Сигурно сте го планирали заедно.
Не е вярно.
Нали не вярваш на това?
Защо продължаваше да му изпращаш части, Джейд?
Защо просто не каза на някого?
Защото не знаех, Суифти.
Видях писмата ти от него. - Моля?
Бъди сигурна, че името ти ще остане в историята. Най-великия инженер.
Изиграл те е, Джейд.
Знаел е какво искаш и ти се поддаде.
Съжалявам, ако знаех... - Всичко е наред.
Разбирам те. Все пак аз исках същото.
Веднъж като си го бях наумил забравих за всичко друго.
Сякаш бях заслепен. Така че те разбирам.
Но вече е твърде късно.
Всичко свърши. Няма какво да се направи.
Завесата се спусна. - Как може да говориш така?
Вярно е. Огледай се!
Оглеждам се. Знаеш ли какво виждам?
Че сме затворени в клетка и не можем да се измъкнем.
Виждам някого, който никога не се предаде.
Който винаги можеше да оправи всяка ситуация, колкото и лоша да е.
Някого, който винаги е бил позитивен и оптимист и пълен с надежда.
Също така сладък. Който обаче никога не вярваше, че е достатъчно добър.
Може би не виждаш колко си способен, но аз го виждам.
Винаги съм го виждала.
Върнах се заради теб.
Моля? - Върнах се за теб, Суифти.
Само за теб.
Толкова е трогателно.
Джейд! - Какво става?
Суифти!
Обичам, когато имам публика.
Мили боже, това Магда ли е?
Почти не те познах. Много си остаряла.
Магда трябвало да прати Морж в затвор още преди години.
Ото фон Морж. Не си длъжен да правиш това.
Длъжен съм, моето момче.
Ако все още не сте разбрали, че положението ви е доста напечено,
ще трябва да ви го докажа. Буквално.
Сбогом, обикновени, прости животинки!
Джейд, добре ли си? - Ще съм по-добре след като ни спася.
Все още не й вярвам. - Но вярваш на мен, нали?
Трябва да сме единни, защото това е единственият начин да се спасим.
Джейд!
Сега вярваш ли ми? - Да, може да се каже.
Хайде, всички. Да вървим!
Качвайте се всички. - Внимавайте с рогата ми.
Пиби, можеш ли да ни хвърлиш до там?
Не мога да го направя. - Можеш, Пиби. Скочи!
Прав си. Няма начин да успееш да го прескочиш.
Обратна психология. Харесва ми.
Някой трябва да дръпне ръчката.
Леми, вдигни се! - Какво? Извинете!
Не ципа! Само ти можеш да стигнеш до ръчката.
Трябва да полетиш. - Няма начин!
Страх ме е от високото. - Ти си единственият ни шанс, Леми.
Това ще помогне. - Чакай! Твърде е далеч!
Никога няма да успея! - Ще успееш. Знаеш, че можеш.
Добре.
Вижте ме! Виж ме, мамо! Аз летя!
Дръпни ръчката!
Добре. - Леми!
Грешна посока. Съжалявам!
Обратно, Леми!
Виждам, че всичко е готово. Какво правят гостите ни?
Викат от ужас. Страхотно!
Изглежда Тайгоград няма да ни се изплъзне този път.
Спри, спри!
Какво ще кажете за това?
Перфектното приземяване.
Сложила съм опция за самоунищожение на панела.
Браво, Джейд! - Трябва само да я активирам
с помощта на това дистанционно.
О, не! Сигурно е паднало във водата, когато изскочих от клетката.
На някого да му се плува?
Няма ли друг начин да я активираме? - Има, но...
Какво но? - Трябва да го направим ръчно.
Добре, къде е панелът? - На върха на свредела.
Който след това ще се взриви.
Добре. Само ми помогнете да се добера до свредела.
Това е нещо, което не се вижда всеки ден.
Обичам хубавите появявания!
Време е да счупим леда.
Жители на Тайгоград, моля за внимание!
Барабани, моля!
Това е само израз.
Докъде бях стигнал? Добрите новини са, че ще отприщя силата на древен газ
който се намира дълбоко под Тайгоград.
Лошите новини са, че трябва да разруша града ви, за да се добера до него.
Не! - Горе главите!
Пет минути до достигане на целта.
Да, да! Много добре.
Трябва да побързаме! Хайде!
Надявам се сте се упражнявали как да плувате като кученца.
Четири минути до достигане на целта.
Съвсем скоро...
Какво има?
По дяволите! Може ли някой да се погрижи за тях веднъж завинаги.
Хванете ги! Чудесно, много ти благодаря!
Трябва да си проправим път до свредела. Тук сме обградени.
Споко, братле. Не мисля, че сме...
... обградени. - Ако се придвижим ще ни видят.
Позволете ми пак да проверя.
Да, видяха ме. - Мен няма да ме видят.
Къде са му дрехите? Да се събличам ли и аз?
Няма нужда, Леми. Гледай!
Суифти, не можеш да го направиш. Това е лудост. Може да те убият.
Трябва да го направя. - Не си длъжен.
Няма друг начин и ти го знаеш. Аз съм единственият ни шанс.
Ще ми трябва помощ да се добера до машината.
Магда ще направи път.
Магда била от Специалните части преди много време.
Пригответе се. По моя заповед тръгваме.
Джейд, какъв беше планът?
Дърпаш третата ръчка отдолу вдясно.
Дясната отдолу в третото? - Третата отдолу вдясно.
Третата отдясно на долното? Не! - Червената.
Червената. Разбрах. - Суифти.
Ще започне да се разпада, така че се махай възможно най-бързо.
Разбрах!
Суифти. - Какво?
Извинете.
Ще се видим скоро. - Да вървим!
Елате при Магда, гадни кайри!
Съжалявам!
Прикривам те. - Тук горе.
Спрете го!
Дюк! - Арктическа сила!
Свърши си работата, Супер куче!
Специална доставка.
Ти! Ще си направя килим от козината ти!
Спрете този гол лисугер!
Една минута до достигане на целта.
Четиресет секунди до достигане на целта.
Не!
Поеми това!
Двадесет секунди до достигане на целта.
Не можеш да ме спреш.
Десет секунди. - Къде изчезна?
Две секунди.
Не!
Той успя!
Махай се оттам, Суифти!
Ще се взриви!
Суифти! Помогни ми!
Не ме оставяй тук. Моля те!
Хайде. - Благодаря ти...
... че си такъв глупак.
Суифти!
Кайри! Време е за бягството ми!
Елате и ме спасете, гадини малки!
Къде сте?
Суифти! Не!
Ето ви и вас. Чуйте, знам, че не изглежда добре,
но все още можем да победим. Нищо не е свършило.
Вярно, разрушиха всичко, но това не означава, че не можем да продължим.
Ще построим всичко наново и...
Това беше, момчета. Да се махаме!
Можете да говорите?
Върнете се! Това са заповеди! Веднага се върнете!
Моля?
Моля!
Здравейте, ядосани граждани!
Как сте днес? Радвам се, че не сте дошли да ми го върнете.
Разбирам, може би затова сте дошли.
Ами аз...
Суифти, къде си?
Суифти!
Слава богу! Жив си! - Но съм сляп! Ослепял съм!
Не съм ослепял!
Виждам. Мога да виждам.
Успяхме!
Успяхме, нали?
Извинявай! - Няма нищо.
Суифти! Ти си най-доброто Супер куче!
Знаеш ли, аз не съм Супер куче.
Аз съм просто лисугер.
Стана ли време да се събличаме?
Супер!
След всичко това Магда ми позволи да направя леки промени в АСБД.
Пиби стана отговорник по щастието на служителите,
а това вдигна настроението до небесата.
След като Леми вече лети, той се превърна в самостоятелна система
за обработка на пратките.
Вижте го само.
А Берта и Лео? Те станаха отговорници по сигурността.
Обаче най-много се гордея с новия отряд.
Сега всеки може да бъде Супер животно, а не само кучетата.
Защото всеки има уникални възможности.
Готов ли си за малко катерене? - Роден съм за това, шефе!
Добре изглеждате, момчета!
Сигурен съм, че нищо няма да бъде смачкано, щом ти си отговорен.
Разчитай на мен!
Супер кучетата най-накрая получиха заслужената си почивка.
Що се отнася до Ото фон Морж. Да кажем, че го отпратихме на топло.
Ехо! Може ли някой да ме пусне?
Моля!
Видя ли това?
Сладко. Намерих нещо в склада, което май трябва да бъде поправено.
Мечтите наистина се сбъдват.
Но не винаги по начина, по който очакваш.
Трябваше някой специален, за да ми помогне да го осъзная.
Арктическа сила!
Хубаво е да си известен и всички да те познават.
Добре де, повече от хубаво е. Но най-важното е...
... да направиш каквото можеш, колкото и малко да е то,
за да направиш света едно по-добро място.
И да останеш верен на себе си правейки го.
Превод и субтитри: IceRaven